title: 2012/608/ЕС: Решение на Европейския парламент от 10 май 2012 година относно освобождаването от отговорност във връзка с изпълнението на бюджета на съвместно предприятие ENIAC за финансовата 2010 година

text:
               17.10.2012

               BG

               Официален вестник на Европейския съюз

               L 286/320

         РЕШЕНИЕ НА ЕВРОПЕЙСКИЯ ПАРЛАМЕНТ
   от 10 май 2012 година
   относно освобождаването от отговорност във връзка с изпълнението на бюджета на съвместно предприятие ENIAC за финансовата 2010 година
   (2012/608/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на съвместно предприятие ENIAC за финансовата 2010 година,

               —

               като взе предвид доклада на Сметната палата относно годишните отчети на съвместно предприятие ENIAC за финансовата 2010 година, придружен от отговорите на Съвместното предприятие (1),

               —

               като взе предвид препоръката на Съвета от 21 февруари 2012 г. (06086/2012 – C7-0050/2012),

               —

               като взе предвид член 319 от Договора за функционирането на ЕС,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕО) № 72/2008 от 20 декември 2007 г. (3) за създаването на съвместно предприятие ENIAC,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (4), и по-специално член 94 от него,

               —

               като взе предвид член 77 и приложение VI към своя правилник,

               —

               като взе предвид доклада на Комисията по бюджетен контрол (A7-0112/2012),

               1.

               Освобождава от отговорност изпълнителния директор на съвместно предприятие ENIAC във връзка с изпълнението на бюджета на Съвместното предприятие за финансовата 2010 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на изпълнителния директор на съвместно предприятие ENIAC, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 368, 16.12.2011 г., стр. 48.

      (2)  ОВ L 248, 16.9.2002 г., стр. 1.

      (3)  ОВ L 30, 4.2.2008 г., стр. 21.

      (4)  ОВ L 357, 31.12.2002 г., стр. 72.
    ---documentbreak---

               17.10.2012

               BG

               Официален вестник на Европейския съюз

               L 286/321

         РЕЗОЛЮЦИЯ НА ЕВРОПЕЙСКИЯ ПАРЛАМЕНТ
   от 10 май 2012 година
   съдържаща забележките, които са неразделна част от решението относно освобождаването от отговорност във връзка с изпълнението на бюджета на съвместно предприятие ENIAC за финансовата 2010 година
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на съвместно предприятие ENIAC за финансовата 2010 година,

               —

               като взе предвид доклада на Сметната палата относно годишните отчети на съвместно предприятие ENIAC за финансовата 2010 година, придружен от отговорите на Съвместното предприятие (1),

               —

               като взе предвид препоръката на Съвета от 21 февруари 2012 г. (06086/2012 – C7-0050/2012),

               —

               като взе предвид член 319 от Договора за функционирането на ЕС,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕО) № 72/2008 от 20 декември 2007 г. за създаването на съвместно предприятие ENIAC (3),

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 относно Финансовия регламент, приложим за общия бюджет на Европейските общности (4), и по-специално член 94 от него,

               —

               като взе предвид член 77 и приложение VI към своя правилник,

               —

               като взе предвид доклада на Комисията по бюджетен контрол (A7-0112/2012),

               А.

               като има предвид, че съвместното предприятие ENIAC („Съвместното предприятие“) беше създадено на 20 декември 2007 г. за период от 10 години, за да определя и изпълнява „научноизследователска програма“ за разработване на ключови умения в областта на наноелектрониката в различни сфери на приложение.

               Б.

               като има предвид, че Съвместното предприятие получи финансова автономност през юли 2010 г..

               В.

               като има предвид, че Съвместното предприятие е в началната си фаза на съществуване и че до края на 2010 г. все още не е въвело изцяло своите системи за вътрешен контрол и финансова отчетност.

               Г.

               като има предвид, че в своите доклади относно годишните отчети на Съвместното предприятие за финансовата 2010 година Сметната палата изрази становище с резерви относно надеждността на отчетите, тъй като Съвместното предприятие не е включило в отчетите отчета за бюджетния резултат и неговото сравнение с отчета за финансовия резултат.

               Д.

               като има предвид, че в своите доклади относно годишните отчети на Съвместното предприятие за финансовата 2010 година Сметната палата заявява, че е получила достатъчна увереност, че свързаните с тях операции са законосъобразни и редовни.

               Е.

               като има предвид, че максималната вноска на Съюза в Съвместното предприятие за десетгодишния период е в размер на 450 000 000 EUR, платима от бюджета на Седмата рамкова програма за научноизследователска дейност.

               Ж.

               като има предвид, че бюджетът на Съвместното предприятие за финансовата 2010 година е в размер на 38 440 000 EUR,

      Надеждност на отчетите на Съвместното предприятие

               1.

               Изразява загриженост, че Съвместното предприятие е получило от Сметната палата становище с резерви относно надеждността на отчетите, тъй като не е включило в отчетите отчета за бюджетния резултат и неговото сравнение с отчета за финансовия резултат, каквото е изискването на счетоводно правило на ЕО № 16 „Представяне на бюджетна информация в годишните отчети“.

               2.

               Отбелязва, че според Съвместното предприятие становището с резерви се дължи на факта, че Съвместното предприятие и Сметната палата се позовават на различни дати за определяне на това кога Съвместното предприятие е започнало да работи самостоятелно.

      Бюджетно и финансово управление

               3.

               Отбелязва, че бюджетът на Съвместното предприятие е управляван от ГД „Информационно общество и медии“ от 1 януари 2010 г. до 4 май 2010 г.; отбелязва, че бюджетните кредити за административни разходи са прехвърлени на Съвместното предприятие през май 2010 г., но че оперативните бюджетни редове не са прехвърлени и остават недостъпни в счетоводната система до официалната финансова автономност на Съвместното предприятие на 26 юли 2010 г.; подчертава, че Съвместното предприятие е получило възможността да изпълнява собствения си бюджет от 22 септември 2010 г. с трансфера на бюджетни кредити за оперативните дейности.

               4.

               Отбелязва, че според Съвместното предприятие окончателният бюджет включва бюджетни кредити за поети задължения и за плащания в размер на 38 440 000 EUR, от които 36 168 000 EUR са предназначени за поканата от 2010 г..

               5.

               Отбелязва, че степента на усвояване на наличните бюджетни кредити за поети задължения и за плащания е съответно 99 % и 24 %; изразява загриженост относно ниската степен на усвояване на плащанията в бюджета, както и относно свързаните с това дейности на Съвместното предприятие; подчертава, че паричното салдо достигна 20 000 000 EUR в края на годината, като представлява 53 % от наличните бюджетни кредити за плащания за 2010 г.

               6.

               Отбелязва, че ниската степен на усвояване на бюджетните кредити за плащания е резултат от закъснялото прехвърляне на оперативните дейности и на средствата за тях от Комисията към Съвместното предприятие.

               7.

               Отбелязва забележките на Съвместното предприятие, че е разработено ръководство за процедурите, което гарантира разделянето на функциите и е позволило идентифицирането на следните пет изключения, които са възникнали в началната фаза на изпълнение на собствения бюджет:

                           —

                           три договора са подписани, докато операциите ABAC все още са в ход, тъй като продължителността на процедурата ABAC е била подценена,

                           —

                           един договор, свързан със съществуващ ангажимент, е подписан, преди да се установи, че изисква нов ангажимент,

                           —

                           един липсващ договор е открит по време на прехода към автономия и е подписан след одобряването на първите плащания;

                     отбелязва, че коригиращите действия са изпълнени и не са регистрирани никакви други изключения.

      Системи за вътрешен контрол

               8.

               Настоятелно призовава Съвместното предприятие да завърши своите системи за вътрешен контрол и финансова информация; призовава Съвместното предприятие по-специално да въведе и документира важни елементи от своята система за вътрешен контрол, като например счетоводните процедури и проверки по отношение на приключването на сметките и признаването и изчисляването на оперативните разходи.

               9.

               Отбелязва констатацията на Сметната палата, че са открити слабости при контрола в областта на предварителната финансова проверка на авансовите плащания, по-специално по отношение на изчисляването и заверяването на платените суми; подчертава, че е гласувано пълно доверие на получените от финансиращите национални органи сертификати за авансови плащания и за приемане на разходите и не са извършени никакви други проверки по отношение на законосъобразността и редовността на декларираните разходи.

               10.

               Отбелязва, че последващият одит на заявленията за възстановяване на разходите по проектите е изцяло делегиран на държавите членки, но въпреки това счита, че е важно Съвместното предприятие да гарантира, че финансовите интереси на неговите членове са защитени адекватно и че извършените операции са законосъобразни и редовни; в тази връзка счита, че Съвместното предприятие ще срещне затруднения да гарантира, че финансовите интереси на неговите членове са защитени адекватно и че извършените операции са законосъобразни и редовни; призовава Съвместното предприятие да преосмисли стратегията си за последващ одит на заявленията за възстановяване на разходи и да информира органа по освобождаване от отговорност относно механизмите, приложени с цел гарантиране на съответствието с член 12 от учредителния Регламент (ЕО) № 72/2008.

               11.

               Отбелязва, че счетоводителят на Съвместното предприятие е заверил финансовите и счетоводните системи (ABAC и SAP); отбелязва обаче, че не са заверени съответните работни процеси, по-специално работния процес, който осигурява финансова информация относно заверяването и извършването на плащания по получените от националните органи заявления за възстановяване на разходи; изисква от Съвместното предприятие да информира органа по освобождаване от отговорност относно състоянието на заверката на съответните работни процеси.

               12.

               Отбелязва констатацията на Сметната палата, че предвид неговата големина и мисия, Съвместното предприятие разполага с подходящо ниво на управление и практики в областта на информационните технологии; подчертава обаче, че закъснява стратегическото планиране в сферата на информационните технологии, класификацията на данните в съответствие с изискванията за поверителност и цялост и плана за възстановяване при бедствия; призовава Съвместното предприятие да коригира тази ситуация и да предостави на органа по освобождаване от отговорност актуализиран доклад по въпроса.

      Вътрешен одит

               13.

               Отбелязва, че финансовите правила на Съвместното предприятие все още не са изменени, така че да включват разпоредба относно правомощията на вътрешния одитор на Комисията във връзка с общия бюджет като цяло.

               14.

               Отбелязва обаче, че уставът на службата за вътрешен одит на Комисията е приет от управителния съвет на Съвместното предприятие.

      Забавена финансова автономност

               15.

               Отново посочва, че Съвместното предприятие е създадено през февруари 2008 г., но започна да работи самостоятелно през юли 2010 г.; изразява голяма загриженост, че на Съвместното предприятие е била необходима една четвърт от срока на съществуването му, приключващ на 31 декември 2017 г., за да придобие финансова автономност; отбелязва, че Съвместното предприятие може да извършва оперативни плащания едва от септември 2010 г., когато е извършен трансферът на средства от Комисията към Съвместното предприятие за покриване на оперативните бюджетни кредити; настоява, че въпреки това изоставането не следва да бъде причина за удължаване на 10-годишния срок на съществуване на Съвместното предприятие, а по-скоро да подтикне неговото ръководство да отстрани всички недостатъци и да постигне целите си в рамките на предвидения 10-годишен срок.

      Покана за представяне на предложения и управление на проекти

      Покана от 2010 г.

               16.

               Отбелязва, че според Съвместното предприятие покана № 3 за представяне на предложения е получила силен отзвук; отбелязва, че 10 предложения са избрани за финансиране, но че 11 проекта над установения праг не можаха да бъдат финансирани, защото наличният бюджет беше изчерпан.

      Покани от 2008 и 2009 г.

               17.

               Изразява дълбока загриженост поради бавния напредък на проектите по покана № 1 (2008 г.) и покана № 2 (2009 г.).

               18.

               Въз основа на годишния доклад за дейността на Съвместното предприятие отбелязва, че що се отнася до покана № 1, положението в края на 2010 г. е следното:

                           —

                           от общо 166 партньори 6 партньори (3,6 %) нямат национално споразумение за предоставяне на безвъзмездни средства главно поради текущите административни формалности след промените,

                           —

                           15,1 % от партньорите (25, предимно италиански партньори) са сключили национално споразумение за предоставяне на безвъзмездни средства, но не са подписали формуляра за присъединяване.

               19.

               Отбелязва забележките на Съвместното предприятие, че напредъкът по договорите е дори още по-бавен при проектите във връзка с покана № 2, за които можаха да бъдат подписани само шест споразумения за предоставяне на безвъзмездни средства на Съвместното предприятие преди края на 2010 г., а останалите пет проекта бяха забавени поради следните причини:

                           —

                           три проекта имат италиански координатори, които все още чакат националния указ и не се съгласиха да бъдат заменени от партньори от други страни,

                           —

                           проектът SMART беше предефиниран, след като Франция анулира финансирането поради бюджетни съкращения няколко месеца след решението за финансиране на Съвета на публичните органи,

                           —

                           MIRANDELA беше готов за подписване, но отговорното лице, упълномощено да подпише, беше сменено в последния момент.

               20.

               Въз основа на годишния отчет за дейността констатира, че от началото на програмата до края на 2010 г. Съвместното предприятие е извършило над 300 плащания на безвъзмездни средства на обща стойност 9 800 000 EUR; отбелязва, че Съвместното предприятие счита, че положението с договорите и плащанията е неприемливо, и реши да предприеме действия, за да:

                           —

                           гарантира, че участващите в процеса органи са запознати с процедурите,

                           —

                           изясни поредицата от мероприятия и обмени, които трябва да се проведат с финансиращите национални органи,

                           —

                           определи мерките, които трябва да бъдат предприети, и да ускори процедурите,

                           —

                           проследи напредъка чрез посещения на националните органи с цел извършване на преглед на състоянието или изясняване на процедурите.

               21.

               Призовава Съвместното предприятие да предостави на органа по освобождаване от отговорност:

                           —

                           актуален доклад за текущото положение във връзка с напредъка на сключването на договори и плащанията на безвъзмездни средства, за които са отправени покани № 1 и 2,

                           —

                           доклад за оценка относно мерките, предприети с цел ускоряване на процеса на договаряне и плащанията, и напредъка, постигнат чрез тяхното изпълнение,

                           —

                           актуален доклад за текущото положение във връзка със сключването на договори и плащанията по проектите, за които е отправена покана № 3.

      Изпълнение

               22.

               Отбелязва въз основа на годишния отчет за дейността, че докладът на Комисията относно първата междинна оценка на съвместните технологични инициативи ARTEMIS и ENIAC е приет на 16 декември 2010 г.

               23.

               Подчертава, че междинната оценка формулира три препоръки към Съвместното предприятие:

                           —

                           за да реши проблема с „получаването наготово“, Съвместното предприятие следва да създаде система, съгласно която всеки бенефициер, който не е член, да плаща процент от вноската си за Съюза като такса за разходите на Съвместното предприятие,

                           —

                           процедурите по оценка и подбор следва да бъдат изменени с цел по-добра съгласуваност на портфолиото от подкрепяни проекти и стратегическите европейски цели на програмата,

                           —

                           държавите членки и промишлените сдружения следва да си сътрудничат, за да създадат процедури, при които на лицата, които евентуално ще подават предложения, може да бъде дадена конструктивна обратна информация на ранен етап относно перспективите да получат подкрепа;

                     изисква от Съвместното предприятие да информира органа по освобождаване от отговорност относно мерките, предприети във връзка с резултатите от тази първа междинна оценка.

               24.

               Отбелязва, че Съвместното предприятие счита недостатъчното усвояване на оперативния си бюджет за изключително важен въпрос, който се отразява на способността му да изпълни мисията си; отбелязва, че вследствие на това през 2010 г. Съвместното предприятие идентифицира действията, които биха предизвикали положително развитие на ситуацията, включително:

                           —

                           стимулирането на определянето на проекти от стратегическо значение,

                           —

                           идентифицирането на национални програми, които биха имали полза от издигането им в европейски контекст,

                           —

                           ангажирането на допълнителни национални финансиращи органи,

                           —

                           оптимизирането на разделението на финансирането между клъстера CATRENE на EUREKA и Съвместното предприятие;

                     призовава Съвместното предприятие да информира органа по освобождаване от отговорност относно степента на изпълнение на тези действия и относно постигнатите резултати.

               25.

               Отбелязва предложението на Комисията за създаване на специфична програма за изпълнение на Рамковата програма за научни изследвания и иновации (2014–2020 г.) „Хоризонт 2020“, в което Комисията повдига въпроса за възможно обединяване на ARTEMIS и ENIAC в една инициатива и възможността за създаване на нови съвместни предприятия в контекста на изпълнение на частта „Обществени предизвикателства“ от „Хоризонт 2020“; призовава Комисията да информира по този въпрос органа по освобождаване от отговорност.

      Липса на приемно споразумение с държавата домакин

               26.

               Отново заявява, че Съвместното предприятие следва бързо да сключи приемно споразумение с Белгия относно помещенията за служебно ползване, привилегиите и имунитетите, както и другите видове подпомагане, което се предоставя от Белгия на Съвместното предприятие съгласно учредителния Регламент (ЕО) № 72/2008.

      Забележки от хоризонтален характер относно съвместните предприятия

               27.

               Подчертава, че до момента Комисията е създала седем съвместни предприятия по силата на член 187 от Договора за функционирането на Европейския съюз; отбелязва, че шест съвместни предприятия (ИИЛ, ARTEMIS, ENIAC, „Чисто небе“, ГКВ и съвместното предприятие за ITER и развитието на термоядрената енергия) са в областта на научните изследвания под надзора на генералните дирекции на Комисията „Научни изследвания и иновации“ и „Информационно общество и медии“, а задачата на едно от предприятията е разработване на новата система за управление на въздушното движение (SESAR) в областта на транспорта, чиято дейност е под надзора на генерална дирекция „Мобилност и транспорт“.

               28.

               Отбелязва, че индикативният общ размер на средствата, необходими за съвместните предприятия за периода на съществуването им, възлиза на 21 793 000 000 EUR.

               29.

               Отбелязва, че общият размер на вноската на Съюза, необходима за съвместните предприятия за периода на съществуването им, възлиза на 11 489 000 000 EUR.

               30.

               Отбелязва, че за финансовата 2010 година общата вноска на Съюза в бюджета на съвместните предприятия възлиза на 505 000 000 EUR.

               31.

               Призовава Комисията да представя ежегодно на органа по освобождаване от отговорност консолидирана информация относно предоставеното от общия бюджет на Съюза общо годишно финансиране за всяко съвместно предприятие, за да се гарантира прозрачност и яснота относно усвояването на финансовите средства на Съюза и да се възстанови доверието сред европейските данъкоплатци.

               32.

               Приветства инициативата на ARTEMIS да включи в своя годишен доклад за дейността информация относно мониторинга и прегледа на текущите си проекти; счита, че и другите съвместни предприятия следва да установят тази практика.

               33.

               Припомня, че съвместните предприятия са публично-частни партньорства, поради което публичните и частните интереси се преплитат; счита, че при тези обстоятелства вероятността за възникване на конфликти на интереси не следва да бъде отхвърлена, а да се вземат подходящи мерки в тази връзка; затова призовава съвместните предприятия да информират органа по освобождаване от отговорност относно механизмите за проверка, които се прилагат в съответните им структури, за да се осигури добро управление и да се предотвратят конфликти на интереси.

               34.

               Отбелязва, при изрично изключване на съвместното предприятие за ITER и развитието на термоядрената енергия, че съвместните предприятия са относително малки структури и са обособени географски; поради това счита, че те следва да обединят своите ресурси, когато това е възможно.

               35.

               Призовава Сметната палата да предостави на органа по освобождаване от отговорност информация за действията, предприети във връзка с коментарите, които тя е направила за всяко от съвместните предприятия в съответния доклад относно годишните отчети за финансовата 2011 година.

               36.

               Призовава Сметната палата да представи на Парламента в разумен срок специален доклад относно добавената стойност на създаването на съвместните предприятия за ефективното осъществяване на програмите за научни изследвания, технологично развитие и демонстрационни дейности на Съюза; отбелязва също така, че същият доклад следва да включи оценка на ефективността от създаването на съвместните предприятия.

      (1)  ОВ C 368, 16.12.2011 г., стр. 48.

      (2)  ОВ L 248, 16.9.2002 г., стр. 1.

      (3)  ОВ L 30, 4.2.2008 г., стр. 21.

      (4)  ОВ L 357, 31.12.2002 г., стр. 72.


title: 2009/207/ЕО: Решение на Европейския парламент от 22 април 2008 година относно освобождаването от отговорност във връзка с изпълнението на бюджета на Европейския център за мониторинг на наркотици и наркомании за финансовата 2006 година

text:
               31.3.2009

               BG

               Официален вестник на Европейския съюз

               L 88/134

         РЕШЕНИЕ НА ЕВРОПЕЙСКИЯ ПАРЛАМЕНТ
   от 22 април 2008 година
   относно освобождаването от отговорност във връзка с изпълнението на бюджета на Европейския център за мониторинг на наркотици и наркомании за финансовата 2006 година
   (2009/207/ЕО)
   ЕВРОПЕЙСКИЯТ ПАРЛАМЕНТ,
   като взе предвид окончателните годишни отчети на Европейския център за мониторинг на наркотици и наркомании за финансовата 2006 година (1),
   като взе предвид доклада на Сметната палата относно окончателните годишни отчети на Европейския център за мониторинг на наркотици и наркомании за финансовата 2006 година, придружен от отговорите на Центъра (2),
   като взе предвид препоръката на Съвета от 12 февруари 2008 г. (5843/2008 — C6-0084/2008),
   като взе предвид Договора за ЕО, и по-специално член 276 от него,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3), и по-специално член 185 от него,
   като взе предвид Регламент (ЕО) № 1920/2006 на Европейския парламент и на Съвета от 12 декември 2006 г. относно Европейския център за мониторинг на наркотици и наркомании (4), и по-специално член 15 от него,
   като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 (5), и по-специално член 94 от него,
   като взе предвид член 71 и приложение V към своя правилник,
   като взе предвид доклада на Комисията по бюджетен контрол и становището на Комисията по граждански свободи, правосъдие и вътрешни работи (A6-0116/2008),

               1.

               Освобождава директора на Европейския център за мониторинг на наркотици и наркомании от отговорност във връзка с изпълнението на бюджета на Центъра за финансовата 2006 година;

               2.

               Излага своите забележки в резолюцията по-долу;

               3.

               Възлага на своя председател да предаде настоящото решение, както и резолюцията, която е неразделна част от него, съответно на директора на Европейския център за мониторинг на наркотици и наркомании, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Hans-Gert PÖTTERING

            Генерален секретар

         Harald RØMER

      (1)  ОВ C 261, 31.10.2007 г., стр. 67.

      (2)  ОВ C 309, 19.12.2007 г., стр. 128.

      (3)  ОВ L 248, 16.9.2002 г., стр. 1.

      (4)  ОВ L 376, 27.12.2006 г., стр. 1.

      (5)  ОВ L 357, 31.12.2002 г., стр. 72.
    ---documentbreak---

               31.3.2009

               BG

               Официален вестник на Европейския съюз

               L 88/135

         РЕЗОЛЮЦИЯ НА ЕВРОПЕЙСКИЯ ПАРЛАМЕНТ
   от 22 април 2008 година,
   съдържаща забележките, които са неразделна част от решението относно освобождаването от отговорност във връзка с изпълнението на бюджета на Европейския център за мониторинг на наркотици и наркомании за финансовата 2006 година
   ЕВРОПЕЙСКИЯТ ПАРЛАМЕНТ,
   като взе предвид окончателните годишни отчети на Европейския център за мониторинг на наркотици и наркомании за финансовата 2006 година (1),
   като взе предвид доклада на Сметната палата относно окончателните годишни отчети на Европейския център за мониторинг на наркотици и наркомании за финансовата 2006 година, придружен от отговорите на Центъра (2),
   като взе предвид препоръката на Съвета от 12 Февруари 2008 г. (5843/2008 — C6-0084/2008),
   като взе предвид Договора за ЕО, и по-специално член 276 от него,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3), и по-специално член 185 от него,
   като взе предвид Регламент (ЕО) № 1920/2006 на Европейския парламент и на Съвета от 12 декември 2006 г. относно Европейския център за мониторинг на наркотици и наркомании (4), и по-специално член 15 от него,
   като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 (5), и по-специално член 94 от него,
   като взе предвид член 71 и приложение V към своя правилник,
   като взе предвид доклада на Комисията по бюджетен контрол и становището на Комисията по граждански свободи, правосъдие и вътрешни работи (A6-0116/2008),

               A.

               като има предвид декларацията на Сметната палата, че е получила убедителни гаранции, че годишните отчети за финансовата 2006 година са надеждни и че извършените операции са законосъобразни и редовни;

               Б.

               като има предвид, че на 24 април 2007 г. Парламентът освободи директора на Европейския център за мониторинг на наркотиците и наркоманиите от отговорност във връзка с изпълнението на бюджета на Центъра за финансовата 2005 година (6) и в резолюцията, придружаваща решението за освобождаване от отговорност, Парламентът, наред с другото:

                           —

                           отбеляза, че административните разходи се отличават с висок процент (почти 40 %) на пренос на бюджетни кредити; прикани Центъра да осигури по-добро управление на своята политика за възлагане на обществени поръчки, за да избегне преноса на бюджетни кредити,

                           —

                           отбеляза наличие на недостатъци при наемането на служители и при процедурите за изпращане на мисии, като прикани Центъра да осигури правилно прилагане на тези процедури,

                           —

                           отбеляза разкриване на редица нередности при извършването на проверки на процедурите за възлагане на обществени поръчки и за сключване на договори,

                           —

                           прикани Центъра да включи системите за установяване на наличности за материалните активи в общите счетоводни отчети, тъй като в отсъствието на надеждна система за обозначаване, проследяването на вписаните активи не може да бъде гарантирано;

   Общи въпроси, които се отнасят до въпроси от хоризонтално естество при агенциите на ЕС и които поради това са от значение за процедурата по освобождаване от отговорност във връзка с изпълнението на бюджета на всяка една агенция

               1.

               Отбелязва, че през 2006 г. бюджетите на 24-те агенции и други децентрализирани органи на Общността, които подлежат на одит от Сметната палата, се равняват общо на 1 080,5 милиона евро (като най-голям е бюджетът на Европейската агенция за възстановяване в размер на 271 милиона евро, а най-малък е бюджетът на Европейския полицейски колеж (CEPOL) в размер на 5 милиона евро);

               2.

               Посочва, че кръгът от външни органи на ЕС, които подлежат на одит и освобождаване от отговорност за изпълнението на бюджета, понастоящем обхваща не само традиционните регулаторни агенции, но също така изпълнителните агенции, създадени за осъществяването на специфични програми, а в близко бъдеще ще включи и съвместните предприятия, създадени като публично-частни партньорства (съвместни инициативи в областта на технологиите);

               3.

               Наблюдава, що се отнася до Парламента, че броят на агенциите, подлежащи на процедура по освобождаване от отговорност за изпълнението на бюджета, се променя както следва: финансова година 2000: 8; 2001: 10; 2002: 11; 2003: 14; 2004: 14; 2005: 16; 2006: 20 регулаторни агенции и 2 изпълнителни агенции (не се включват двете агенции, които подлежат на одит от Сметната палата, но са обект на вътрешна процедура по освобождаване от отговорност);

               4.

               Следователно стига до заключението, че понастоящем процедурата по одит/освобождаване от отговорност е тромава и непропорционална по отношение на относителния размер на бюджетите на агенциите/децентрализираните органи на Общността; възлага на своята компетентна комисия да извърши всеобхватен преглед на процедурата по освобождаване от отговорност за агенциите и децентрализираните органи на Общността с оглед изработване на по-прост и рационален подход, като се има предвид непрестанно нарастващият брой органи, всеки от които ще изисква отделен доклад за освобождаване от отговорност през следващите години;

         Принципни съображения

               5.

               Изисква от Комисията, преди създаването на нова агенция или извършването на реформа на съществуваща такава, да представи точни разяснения по следните елементи: вид на агенцията, цели, вътрешна управленска структура, продукти, услуги, ключови процедури, целеви групи, клиенти и заинтересовани страни, официални взаимоотношения с външни субекти, бюджетна отговорност, финансово планиране и политика по отношение на персонала и наемането му;

               6.

               Изисква дейността на всяка агенция да бъде регламентирана чрез годишно споразумение за изпълнението, сключвано от агенцията и отговорната ГД, което следва да съдържа основните цели за следващата година, финансова рамка и ясни показатели за оценка на изпълнението;

               7.

               Изисква Сметната палата или друг независим одитор да подлага агенциите на редовни (и на ad hoc) одити на изпълнението; счита, че тези одити не следва да се ограничават до традиционните елементи на финансово управление и правилното изразходване на обществени средства, а също така да обхващат административната ефективност и ефикасност и да включват определяне на рейтинг на финансовото управление на всяка агенция;

               8.

               Счита, че в случая с агенции, които системно са надценявали бюджетните си нужди, трябва да се предприеме съкращаването на личния състав на базата на незаетите места; счита, че това в дългосрочна перспектива ще доведе до заделянето на по-малко средства за агенциите и до по-ниски административни разходи;

               9.

               Отбелязва като сериозен проблем факта, че редица агенции търпят критика за това, че не следват правилата за обществените поръчки, регламента за финансиране, Правилника за длъжностните лица и т.н.; счита, че основната причина за това е, че повечето регламенти, както и Финансовият регламент са предназначени за по-големи институции и повечето от малките агенции нямат необходимия размер, за да се справят с тези регулаторни разпоредби; поради това призовава Комисията да намери бързо решение с цел да се подобри ефективността, като се групират административните функции на различните агенции, така че да се постигне необходимият размер (като се вземат предвид необходимите промени в основните регламенти, уреждащи положението на агенциите и тяхната бюджетна независимост) или спешно да изготви проект за специфични разпоредби за агенциите (по-специално правила за прилагане относно агенциите), които ще им позволят да бъдат напълно изрядни;

               10.

               Настоява Комисията, когато изготвя предварителния проектобюджет да вземе предвид резултатите от изпълнението на бюджета от различните агенции в предишни години, по-специално в годината n-1, и да преразгледа бюджета, заявен съответно от отделните агенции; приканва съответната компетентна комисия да уважи това преразглеждане и, ако то не е предприето от Комисията, сама да преразгледа въпросния бюджет, като го сведе до реалистично равнище, подходящо за капацитета за възприемане и прилагане на въпросната агенция;

               11.

               Припомня своето решение за освобождаване от отговорност по отношение на финансовата 2005 година, в която Комисията бе приканена да представи на всеки пет години проучване относно добавената стойност на всяка съществуваща агенция; приканва всички заинтересувани институции, при отрицателна оценка на добавената стойност на дадена агенция, да вземат необходимите мерки, като преформулират мандата на въпросната агенция или като я закрият; отбелязва, че през 2007 г. не е имало никакви оценки, изготвени от Комисията; настоява за това, Комисията да представи поне пет такива оценки преди да се вземе решението за освобождаване от отговорност по отношение на финансовата 2007 година, като започне с най-старите агенции;

               12.

               Изразява мнението, че препоръките на Сметната палата следва да бъдат приложени незабавно, а нивото на изплатените субсидии за агенциите следва да бъде приравнено към техните действителни касови потребности; счита освен това, че измененията към основния Финансов регламент следва да бъдат включени в рамковия финансов регламент за агенциите и в различните специфични финансови регламенти;

         Представяне на данни от доклади

               13.

               Отбелязва, че не съществува стандартен подход на агенциите по отношение на представянето на извършените от тях дейности по време на въпросната финансова година, на техните отчети и доклади относно бюджетното и финансовото управление, нито към въпроса до каква степен е допустимо декларация за достоверността и точността на отчетите да бъде съставяна от директора на агенцията; отбелязва, че не всички агенции правят ясно разграничение между а) представяне на дейността на агенцията пред обществеността и б) технически доклади по въпросите на бюджетното и финансовото управление;

               14.

               Отбелязва, че макар постоянните инструкции на Комисията за съставяне на доклади за дейността да не изискват изрично от агенцията изготвяне на декларация за достоверността и точността на отчетите, през 2006 г. много директори са изготвили такива, като в един от случаите декларацията включва съществена резерва;

               15.

               Припомня параграф 25 от своята резолюция от 12 април 2005 г. (7), в който директорите на агенциите се приканват от този момент нататък да придружават своя годишен доклад за дейността, който се представя заедно с финансова и управленска информация, с декларация за достоверността и точността на отчетите по отношение на законосъобразността и редовността на операциите, подобна на декларациите, подписвани от генералните директори на Комисията;

               16.

               Изисква Комисията да внесе съответните изменения в постоянните си инструкции към агенциите;

               17.

               Освен това предлага Комисията да работи съвместно с агенциите за изработване на хармонизиран модел, приложим за всички агенции и децентрализирани органи на Общността, като се прави ясно разграничение между:

                           —

                           годишен доклад относно операциите, дейността и постиженията на органа, предназначен за широка публика,

                           —

                           финансови отчети и доклад за изпълнението на бюджета,

                           —

                           доклад за дейността, който следва модела на докладите за дейността, изготвяни от генералните директори на Комисията,

                           —

                           подписана от директора на органа декларация за достоверността и точността на отчетите, придружена от резерви или забележки, които според него е удачно да бъдат представени на вниманието на органа, отговарящ за освобождаване от отговорност във връзка с изпълнението на бюджета;

         Общи заключения на Сметната палата

               18.

               Отбелязва заключението на Сметната палата (параграф 10.29 от Годишния доклад (8), че изразходването на субсидиите, платени от Комисията от бюджета на Общността, не се основава на достатъчно обосновани прогнози за касовите потребности на агенциите и че този факт, съчетан с размера на пренесените бюджетни кредити, ги кара да държат значителни касови наличности; отбелязва също така препоръката на Сметната палата, че размерът на изплащаните на агенциите субсидии следва да бъде в съответствие с реалните им касови потребности;

               19.

               Отбелязва, че в края на 2006 г. 14 агенции все още не се приложили счетоводната система АВАС (Годишен доклад, бележка под линия към параграф 10.31);

               20.

               Отбелязва забележката на Сметната палата (Годишен доклад, параграф 1.25) относно натрупаните задължения за неползван отпуск, осчетоводени от някои агенции; посочва, че за финансовата 2006 година Сметната палата е включила резерви към своите декларации за достоверността и точността на отчетите по отношение на три агенции (Европейски център за развитие на професионално обучение (CEDEFOP), CEPOL и Европейската железопътна агенция); за финансовата 2005 година това е било направено за CEDEFOP, Европейския орган за безопасност на храните и Европейската агенция за възстановяване;

         Вътрешен одит

               21.

               Припомня, че в съответствие с член 185, параграф 3 от Финансовия регламент вътрешният одитор на Комисията е също така вътрешен одитор на регулаторните агенции, които получават безвъзмездни средства, изплащани от бюджета на Общността; посочва, че вътрешният одитор докладва пред управителния съвет и пред директора на всяка агенция;

               22.

               Обръща внимание на резервата, включена в годишния доклад за дейността на вътрешния одитор за 2006 г., която гласи следното:
               „Вътрешният одитор на Комисията не е в състояние да изпълнява правилно своите задължения на вътрешен одитор на органите на Общността съгласно член 185 от Финансовия регламент поради липса на човешки ресурси.“;

               23.

               Отбелязва, обаче, забележката на вътрешния одитор в доклада му за дейността за 2006 г., че от 2007 г., благодарение на допълнителните човешки ресурси, предоставени от Комисията на Службата за вътрешен одит (IAS), всички действащи регулаторни агенции ще бъдат подлагани на годишни вътрешни одити;

               24.

               Отбелязва непрестанно нарастващия брой регулаторни и изпълнителни агенции и съвместни предприятия, които подлежат на одит от IAS съгласно член 185 от Финансовия регламент; изисква от Комисията да уведоми своята компетентна комисия дали човешките ресурси, с които разполага IAS, ще бъдат достатъчни за провеждане на годишни одити на всички подобни органи през следващите години;

               25.

               Отбелязва, че член 72, параграф 5 от Регламент (ЕО, Евратом) № 2343/2002 изисква от всяка агенция всяка година да изпраща на органа, който отговаря за освобождаване от отговорност във връзка с изпълнението на бюджета, и на Комисията, доклад от директора, който обобщава броя и вида на вътрешните одити, извършени от вътрешния одитор, направените препоръки и предприетите по тези препоръки действия; изисква от агенциите да посочват дали се предприемат такива действия и, ако се предприемат, по какъв начин;

               26.

               Приема за сведение, по отношение на способността за провеждане на вътрешен одит, особено във връзка с по-малките агенции, предложението на вътрешния одитор до компетентната комисия на Парламента от 14 септември 2006 г. по-малките агенции да получат разрешение да ползват услуги по вътрешен одит, предоставяни от частния сектор срещу заплащане;

         Оценка на агенциите

               27.

               Припомня съвместното заявление на Парламента, Съвета и Комисията (9), договорено по време на заседанието на помирителния комитет преди провеждането на Съвета по икономически и финансови въпроси (ECOFIN) във връзка с бюджета на 13 юли 2007 г., което призовава за изготвяне на i) списък на агенциите, които Комисията възнамерява да оценява и на ii) списък на агенциите, които вече са били оценени, придружен от резюме на основните заключения;

         Дисциплинарни процедури

               28.

               Отбелязва, че, поради своя размер, отделни агенции изпитват затруднения при създаването на дисциплинарни съвети ad hoc, съставени от служители от съответната професионална степен, и че Службата за разследвания и дисциплинарни въпроси на Комисията (IDOC) не разполага с правомощия по отношение на агенциите; призовава агенциите да обмислят създаването на свой междуинституционален дисциплинарен съвет;

         Проект на междуинституционално споразумение

               29.

               Припомня проекта на междуинституционално споразумение за оперативната рамка на европейските регулаторни агенции, представен от Комисията (COM(2005) 59), който целеше изграждането на хоризонтална рамка за създаването, структурата, дейността, оценката и контрола на европейските регулаторни агенции; отбелязва, че проектът представлява полезна инициатива в рамките на усилията за рационализиране на създаването и на управлението на агенции; отбелязва заявлението в Обобщителния доклад на Комисията за 2006 г. (параграф 3.1, COM(2007) 274), че макар след публикуването на проекта да не е имало напредък в преговорите, в края на 2006 г. в Съвета отново са започнали дискусии по същество; изразява съжаление, че не е било възможно постигането на по-нататъшен напредък по посока на приемане на документа;

               30.

               Приветства следователно ангажимента на Комисията да представи съобщение относно бъдещето на регулаторните агенции в рамките на 2008 г.;

         Самофинансиращи се агенции

               31.

               Припомня, че за двете самофинансиращи се агенции административният съвет е органът, който освобождава директора от отговорност за изпълнението на бюджета; отбелязва, че и двете агенции имат значителни натрупани излишъци от приходи от събрани такси, пренесени от бюджета за предходната година:

                           —

                           Служба за хармонизация във вътрешния пазар — в пари и парични еквиваленти: 281 милиона евро (10),

                           —

                           Служба на Общността за сортовете растения — в пари и парични еквиваленти: 18 милиона евро (11);

         Конкретни бележки

               32.

               Отбелязва забележките в доклада на Сметната палата за 2006 г., че:

                           —

                           през 2006 г. центърът е намалил равнището на пренос на бюджетни кредити на 25 % (от 40 % през 2005 г.),

                           —

                           имало е забавяния при извършването на плащания към националните координационни центрове на REITOX (Европейска информационна мрежа за наркотиците и наркоманиите) по споразумения за отпускане на безвъзмездни средства,

                           —

                           макар дългосрочното командироване на член на персонала в Комисията в Брюксел да е приключило, той е продължил да получава възнаграждение от центъра, без да е подновил работата си в Лисабон; този въпрос в момента е обект на съдебно производство съгласно Правилника за длъжностните лица;

               33.

               Приветства усилията на Центъра да подобри изпълнението на бюджета; изразява съжаление от все още твърде високия процент на бюджетен пренос;

               34.

               Отбелязва, че съгласно отчетите на Центъра през юли 2006 г. е приключила физическа проверка на наличностите, като резултатите са въведени в специална компютърна система;

               35.

               Отбелязва, че счетоводният баланс на Центъра включва земя и сгради на стойност 2,5 милиона евро;

               36.

               Отбелязва, че съгласно изключително изчерпателния годишен доклад за дейността на Центъра през 2007 г. е проведена оценка на извършените от него дейности; отбелязва освен това, че центърът разчита на Службата за вътрешен одит на Комисията за провеждане на своя вътрешен одит;

               37.

               Отбелязва, че съгласно работната програма на центъра за 2007 г. и за периода от 2007 до 2009 г. е приет план за управление относно прилагането на последните препоръки на Службата за вътрешен одит на Комисията, както и на следните стратегически цели:

                           —

                           разработване на последващ контрол на финансовите операции,

                           —

                           разработване на собствен капацитет за оценка на риска и вътрешен одит,

                           —

                           разработване на инструменти и процедури за интегрирано управление на ресурсите и укрепване на външното сътрудничество, особено с Европейската агенция за морска безопасност (EMSA), чието седалище също е в Лисабон,

                           —

                           прилагане на по-структурирана и ефективна политика по отношение на човешките ресурси,

                           —

                           успешно приключване на преместването в новото седалище в Лисабон.

      (1)  ОВ C 261, 31.10.2007 г., стр. 67.

      (2)  ОВ C 309, 19.12.2007 г., стр. 128.

      (3)  ОВ L 248, 16.9.2002 г., стр. 1.

      (4)  ОВ L 376, 27.12.2006 г., стр. 1.

      (5)  ОВ L 357, 31.12.2002 г., стр. 72.

      (6)  ОВ L 187, 15.7.2008 г., стр. 99.

      (7)  Резолюция на Европейския парламент относно забележките, придружаващи решението за освобождаване от отговорност на директора на Европейския център за мониторинг на наркотиците и наркоманиите във връзка с изпълнението на бюджета на Центъра за финансовата 2003 година (ОВ L 196, 27.7.2005 г., стр. 121).

      (8)  ОВ C 273, 15.11.2007 г., стр. 1.

      (9)  Документ на Съвета DS 605/1/07 Rev1.

      (10)  Източник: Доклад относно годишните отчети на Службата за хармонизация на вътрешния пазар за финансовата 2006 година, придружен от отговорите на Службата (ОВ C 309, 19.12.2007 г., стр. 141).

      (11)  Източник: Доклад относно годишните отчети на Службата на Общността за сортовете растения за финансовата 2006 година, придружен от отговорите на Службата (ОВ C 309, 19.12.2007 г., стр. 135).


title: Решение (ОВППС) 2015/440 на Съвета от 16 март 2015 година за удължаване на мандата на специалния представител на Европейския съюз за Африканския рог

text:
               17.3.2015

               BG

               Официален вестник на Европейския съюз

               L 72/32

         РЕШЕНИЕ (ОВППС) 2015/440 НА СЪВЕТА
   от 16 март 2015 година
   за удължаване на мандата на специалния представител на Европейския съюз за Африканския рог
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 33 и член 31, параграф 2 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 8 декември 2011 г. Съветът прие Решение 2011/819/ОВППС (1) за назначаване на г-н Alexander RONDOS за специален представител на Европейския съюз (СПЕС) за Африканския рог. Мандатът на СПЕС изтича на 28 февруари 2015 г.

               (2)

               Мандатът на СПЕС следва да бъде удължен до 31 октомври 2015 г.

               (3)

               СПЕС ще изпълнява мандата си в контекста на ситуация, която може да се влоши и да попречи на постигането на целите на външната дейност на Съюза, определени в член 21 от Договора,

         ПРИЕ НАСТОЯЩОТО РЕШЕНИЕ:
   Член 1
   Специален представител на Европейския съюз
   Мандатът на г-н Alexander RONDOS като СПЕС за Африканския рог се удължава до 31 октомври 2015 г. Съветът може да реши мандатът на СПЕС да бъде прекратен по-рано, въз основа на оценка от Комитета по политика и сигурност (КПС) и по предложение на върховния представител на Съюза по въпросите на външните работи и политиката на сигурност (ВП).
   За целите на мандата на СПЕС се приема, че Африканският рог включва Република Джибути, Държавата Еритрея, Федерална демократична република Етиопия, Република Кения, Федерална република Сомалия, Република Судан, Република Южен Судан и Република Уганда. По въпроси с по-широко регионално отражение СПЕС установява диалог с държави и регионални образувания извън Африканския рог, когато това е целесъобразно.
   Член 2
   Цели на политиката
   1.   Мандатът на СПЕС се основава на целите на политиката на Съюза по отношение на Африканския рог, определени в приетата на 14 ноември 2011 г. стратегическа рамка на ЕС и в съответните заключения на Съвета, по-специално за активен принос към регионалните и международните усилия за постигане на мирно съвместно съществуване и на траен мир, сигурност и развитие в държавите от региона и между тях. Освен това СПЕС се стреми да повиши качеството, интензивността и въздействието на многостранния ангажимент на Съюза в Африканския рог и обществената осведоменост за него.
   2.   Тези цели на политиката включват, inter alia:

               а)

               продължаващото стабилизиране на Сомалия, особено като се подхожда от регионално измерение;

               б)

               мирното съвместно съществуване на Судан и Южен Судан като две жизнеспособни и благоденстващи държави с надеждни и отговорни политически структури;

               в)

               разрешаването на сегашните конфликти и избягването на възможни конфликти между или в държавите от региона;

               г)

               подкрепата на регионалното сътрудничество в областта на политиката, сигурността и икономиката.

         Член 3
   Мандат
   1.   За постигане на целите на политиката на Съюза по отношение на Африканския рог СПЕС има следния мандат:

               а)

               да установи отношения с всички заинтересовани страни в региона, правителствата, регионалните власти, международните и регионалните организации, гражданското общество и диаспорите, за да спомогне за постигането на целите на Съюза и да допринесе за по-доброто разбиране на ролята на Съюза в региона;

               б)

               да представлява Съюза на съответните международни форуми, когато е целесъобразно, и да спомага за популяризирането на подкрепата на Съюза за управление на кризи, както и за решаването и предотвратяването на конфликти;

               в)

               да насърчава и да подкрепя ефективното сътрудничество в областта на политиката и сигурността и икономическата интеграция в региона чрез партньорството на Съюза с Африканския съюз (АС) и регионалните организации, по-специално Междуправителствения орган за развитие (IGAD);

               г)

               да следи политическите събития в региона и да допринася за разработването на политиката на Съюза по отношение на този регион, включително във връзка със Сомалия, Судан, Южен Судан, граничния спор между Етиопия и Еритрея и изпълнението на споразумението от град Алжир, инициативата за басейна на река Нил и други проблеми в региона, които дават отражение върху неговата сигурност, стабилност и благоденствие;

               д)

               по отношение на Сомалия — като работи в тясна координация със специалния пратеник на ЕС за Сомалия и съответните регионални и международни партньори, включително специалния представител на генералния секретар на ООН за Сомалия и АС — активно да допринася за действията и инициативите, насочени към по-нататъшно стабилизиране и към договорености за Сомалия за периода след прехода, с акцент върху насърчаването на координиран и последователен международен подход спрямо Сомалия, към изграждане на добросъседски отношения и към подкрепа за развитието на сектора на сигурността в Сомалия, включително чрез военната мисия на Европейския съюз в подкрепа на обучението на сомалийските сили за сигурност (EUTM Сомалия), военноморските сили, ръководени от Европейския съюз (EUNAVFOR Atalanta), мисията на Европейския съюз за изграждане на регионален морски капацитет в региона на Африканския рог (EUCAP NESTOR) и непрекъснатата подкрепа на Съюза за мисията на Африканския съюз в Сомалия (AMISOM), като работи в тясно сътрудничество с държавите членки;

               е)

               по отношение на Судан и Южен Судан — като работи в тясно сътрудничество със съответните ръководители на делегации на Съюза — да допринася за последователността и ефективността на политиката на Съюза спрямо Судан и Южен Судан и да оказва подкрепа за тяхното мирно съвместно съществуване, по-специално чрез изпълнение на споразуменията от Адис Абеба и решаване на неуредените въпроси след всеобхватното мирно споразумение, включително за Абией, чрез политически решения на продължаващите конфликти, особено в Дарфур, Южен Кордофан и района на Сини Нил, чрез институционално изграждане в Южен Судан и национално помирение. Във връзка с това СПЕС допринася за последователен международен подход в тясно сътрудничество с АС, и по-специално с групата на високо равнище на АС по изпълнението на договореностите за Судан (AUHIP), ООН и други водещи регионални и международни заинтересовани страни;

               ж)

               да следи отблизо трансграничните предизвикателства, засягащи региона на Африканския рог, включително тероризма, радикализацията, сигурността на мореплаването и пиратството, организираната престъпност, контрабандата на оръжие, бежанските и миграционните потоци и всички политически последици и последици за сигурността от хуманитарните кризи;

               з)

               да насърчава хуманитарния достъп из целия регион;

               и)

               да допринася за изпълнението на Решение 2011/168/ОВППС на Съвета (2) и на политиката на Съюза в областта на правата на човека в сътрудничество със СПЕС за правата на човека, включително насоките на ЕС относно правата на човека, и по-специално насоките на ЕС относно децата и въоръжените конфликти и насоките на ЕС относно насилието срещу жените и момичетата и борбата с всички форми на дискриминация срещу тях, както и за изпълнението на политиката на Съюза във връзка с Резолюция 1325 (2000) на Съвета за сигурност на ООН, включително чрез наблюдение и доклади във връзка с развитието на събитията, както и чрез изготвяне на препоръки в тази област.

         2.   За целите на изпълнението на своя мандат СПЕС, inter alia:

               а)

               съветва и съответно докладва във връзка с определянето на позициите на Съюза на международни форуми, за да насърчава активно цялостния политически подход на Съюза спрямо Африканския рог;

               б)

               проследява всички дейности на Съюза.

         Член 4
   Изпълнение на мандата
   1.   СПЕС отговаря за изпълнението на мандата, като действа под ръководството на ВП.
   2.   КПС поддържа тесни връзки със СПЕС и е основното му звено за контакт със Съвета. КПС предоставя стратегически насоки и политически указания на СПЕС в рамките на неговия мандат, без да се засягат правомощията на ВП.
   3.   СПЕС работи в тясно сътрудничество с Европейската служба за външна дейност (ЕСВД) и със съответните ѝ подразделения, делегациите на Съюза в региона и Комисията.
   Член 5
   Финансиране
   1.   Референтната сума, предназначена за покриване на разходите, свързани с мандата на СПЕС за периода 1 март 2015 г.—31 октомври 2015 г., възлиза на 1 770 000 EUR.
   2.   Управлението на разходите се извършва в съответствие с процедурите и правилата, приложими към общия бюджет на Съюза.
   3.   Управлението на разходите подлежи на договор между СПЕС и Комисията. СПЕС се отчита пред Комисията за всички направени разходи.
   Член 6
   Сформиране и състав на екипа
   1.   В рамките на своя мандат и съответно предоставените финансови средства СПЕС отговаря за сформирането на своя екип. Екипът включва експерти по специфични въпроси на политиката и сигурността съобразно изискванията на мандата. СПЕС своевременно и редовно предоставя на Съвета и на Комисията информация за състава на своя екип.
   2.   Държавите членки, институциите на Съюза и ЕСВД могат да предлагат командироването на служители, които да работят със СПЕС. Възнаграждението на тези командировани служители се поема съответно от държавата членка, заинтересованата институция на Съюза или ЕСВД. Експертите, командировани от държавите членки в институциите на Съюза или в ЕСВД, могат също да бъдат командировани към СПЕС. Договорно наетите членове на международния персонал трябва да са граждани на държава членка.
   3.   Целият командирован персонал остава под административното ръководство на изпращащата държава членка, изпращащата институция на Съюза или ЕСВД и изпълнява задълженията си и действа в интерес на мандата на СПЕС.
   4.   Персоналът на СПЕС е разположен в същите сгради като съответните отдели на ЕСВД или делегациите на Съюза, така че да се осигури съгласуваност и последователност на дейностите им.
   Член 7
   Привилегии и имунитети на СПЕС и на персонала на СПЕС
   Привилегиите, имунитетите и допълнителните гаранции, необходими за изпълнението и безпрепятственото провеждане на мисията на СПЕС и на членовете на персонала на СПЕС, се договарят с приемащите държави по целесъобразност. За тази цел държавите членки и ЕСВД оказват изцяло необходимото съдействие.
   Член 8
   Сигурност на класифицираната информация на ЕС
   СПЕС и членовете на неговия екип спазват принципите и минималните стандарти за сигурност, установени с Решение 2013/488/ЕС на Съвета (3).
   Член 9
   Достъп до информация и логистична подкрепа
   1.   Държавите членки, Комисията, ЕСВД и Генералният секретариат на Съвета осигуряват на СПЕС достъп до всякаква информация от значение за него.
   2.   Делегациите на Съюза в региона и държавите членки, според случая, предоставят логистична подкрепа в региона.
   Член 10
   Сигурност
   В съответствие с политиката на Съюза относно сигурността на персонала, разположен извън Съюза в оперативно качество съгласно дял V от Договора, СПЕС предприема всички разумно приложими мерки, в съответствие с мандата на СПЕС и обстановката от гледна точка на сигурността в географския регион, за който отговаря, за сигурността на целия персонал под прякото ръководство на СПЕС, по-специално като:

               а)

               изготвя съобразен със спецификата на мисията план за сигурност въз основа на насоките на ЕСВД, който включва специфични за мисията физически, организационни и процедурни мерки за сигурност, уреждащи управлението на безопасното придвижване на персонала към и в рамките на района на мисията, както и управлението на инциденти, свързани със сигурността, и който включва план на мисията за действие при извънредни обстоятелства и за евакуация;

               б)

               гарантира, че целият персонал, разположен извън Съюза, е застрахован за висок риск съобразно условията в района на мисията;

               в)

               гарантира, че всички членове на екипа на СПЕС, които се разполагат извън Съюза, включително местно наетият персонал, са преминали подходящо обучение за сигурност преди или непосредствено след пристигането си в района на мисията, въз основа на степента на риск, определена от ЕСВД за района на мисията;

               г)

               гарантира изпълнението на всички приети препоръки, направени в резултат на извършените редовни оценки на сигурността, и представя пред Съвета, ВП и Комисията писмени доклади относно изпълнението на тези препоръки, както и относно други свързани със сигурността въпроси, в рамките на доклада за напредъка и доклада за изпълнението на мандата.

         Член 11
   Доклади
   1.   СПЕС представя редовни устни и писмени доклади на ВП и КПС. При необходимост СПЕС докладва също така пред работните групи на Съвета. Редовните доклади се разпространяват чрез мрежата COREU. СПЕС може да представя доклади и пред Съвета по външни работи. В съответствие с член 36 от Договора СПЕС може да участва в информирането на Европейския парламент.
   2.   СПЕС докладва за най-добрия начин за реализиране на инициативите на Съюза, като например приноса на Съюза към реформите, както и по политическите аспекти на съответните проекти на Съюза за развитие, след съгласуване с делегациите на Съюза в региона.
   Член 12
   Координация
   1.   СПЕС допринася за единството, последователността и ефективността на действията на Съюза и подпомага осигуряването на съгласувано използване на всички инструменти на Съюза и действия на държавите членки за постигането на целите на политиката на Съюза. Действията на СПЕС се координират с тези на делегациите на Съюза и тези на Комисията. СПЕС провежда редовни брифинги за мисиите на държавите членки и за делегациите на Съюза в региона.
   2.   На място се поддържат тесни връзки с ръководителите на делегациите на Съюза и с ръководителите на мисиите на държавите членки. Те полагат всички усилия, за да съдействат на СПЕС при изпълнението на мандата му. В тясно сътрудничество със съответните делегации на Съюза СПЕС предоставя политически насоки на местно ниво на командващия силите на EUNAVFOR Atalanta, на командващия мисията на ЕС EUTM Сомалия и на ръководителя на мисията EUCAP Nestor. СПЕС, командващите операциите на ЕС и командващият гражданските операции се консултират взаимно, когато е необходимо.
   3.   СПЕС осъществява тясно сътрудничество с властите на участващите държави, ООН, АС, IGAD, други национални, регионални и международни заинтересовани страни, както и с гражданското общество в региона.
   Член 13
   Преглед
   Изпълнението на настоящото решение и неговата съгласуваност с други действия на Съюза в региона подлежат на редовен преглед. До 31 август 2015 г. СПЕС представя пред Съвета, ВП и Комисията изчерпателен доклад за изпълнението на мандата.
   Член 14
   Влизане в сила
   Настоящото решение влиза в сила в деня на приемането му.
   То се прилага от 1 март 2015 г.

      Съставено в Брюксел на 16 март 2015 година.

            За Съвета

            Председател

         F. MOGHERINI

      (1)  Решение 2011/819/ОВППС на Съвета от 8 декември 2011 г. за назначаване на специален представител на Европейския съюз за Африканския рог (ОВ L 327, 9.12.2011 г., стр. 62).

      (2)  Решение 2011/168/ОВППС на Съвета от 21 март 2011 г. относно Международния наказателен съд и за отмяна на Обща позиция 2003/444/ОВППС (ОВ L 76, 22.3.2011 г., стр. 56).

      (3)  Решение 2013/488/ЕС на Съвета от 23 септември 2013 г. относно правилата за сигурност за защита на класифицирана информация на EC (ОВ L 274, 15.10.2013 г., стр. 1).


title: Решение на Съвета от 28 май 2004 година относно позицията на Общността по отношение на Решение на Съвета за стабилизиране и асоцииране: ЕС-Бивша югославска република Македония за приемане на неговия правилник за дейността, включително на правилника за дейността на Комитета по стабилизиране и асоцииране

text:
Важна правна забележка

|

32004D0683

Официален вестник n° L 312 , 09/10/2004 стр. 0012 - 0017 Официален вестник n° L 142 , 30/05/2006 стр. 0417 - 0422

		20040528Решение на Съветаот 28 май 2004 годинаотносно позицията на Общността по отношение на Решение на Съвета за стабилизиране и асоцииране: ЕС-Бивша югославска република Македония за приемане на неговия правилник за дейността, включително на правилника за дейността на Комитета по стабилизиране и асоцииране(2004/683/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност и Договора за създаване на Европейската общност за атомна енергия (Евратом),като взе предвид Решение 2004/239/ЕО, Евратом [1] на Съвета и на Комисията от 23 февруари 2004 г. относно сключването на Споразумение за стабилизиране и асоцииране между Европейските общности и техните държави-членки, от една страна, и Бившата югославска република Македония, от друга страна, и по-специално член 2, параграф 1 от него,като взе предвид предложението на Комисията,като има предвид, че:(1) Съгласно член 108 от Споразумението за стабилизиране и асоцииране се създава Съвет по стабилизиране и асоцииране.(2) Член 112 от горепосоченото споразумение предвижда Съветът за стабилизиране и асоцииране да се подпомага от Комитет по стабилизиране и асоцииране.(3) Член 109 от горепосоченото споразумение предвижда, че Съветът за стабилизиране и асоцииране приема свой правилник за дейността.(4) Член 110 от горепосоченото споразумение предвижда Съветът за стабилизиране и асоцииране в съответствие със своя правилник за дейността да определи правомощията на Комитета по стабилизиране и асоцииране, като Съветът за стабилизиране и асоцииране може да делегира правомощията си на Комитета по стабилизиране и асоцииране,РЕШИ:Член единственПозицията, която трябва да се приеме от Общността в рамките на Съвета за стабилизиране и асоцииране, създаден съгласно член 108 от Споразумението за стабилизиране и асоцииране между Европейските общности и техните държави-членки, от една страна, и Бившата югославска република Македония, от друга страна, във връзка с процедурните правила на горепосочения Съвет за стабилизиране и асоцииране и делегирането на правомощията му на Комитета по стабилизиране и асоцииране, посочено в член 110 от горепосоченото споразумение, се основава на проекторешението на Съвета за стабилизиране и асоцииране, приложено към настоящото решение. Не е необходимо допълнително решение на Съвета относно незначителни промени, които могат да бъдат направени в проектите на решенията.Съставено в Брюксел на 28 май 2004 година.За СъветаПредседателN. Dempsey[1] ОВ L 84, 20.3.2004 г., стр. 1.--------------------------------------------------20040528ПРИЛОЖЕНИЕ 120040528Решение 1/2004от 28 май 2004 годинана Съвета за стабилизиране и асоцииране: ЕС - Бивша югославска република Македония за приемане на своя правилник за дейността, включително и приемане на правилник за дейността на Комитета по стабилизиране и асоцииранеСЪВЕТЪТ ЗА СТАБИЛИЗИРАНЕ И АСОЦИИРАНЕ,като взе предвид Споразумението за стабилизиране и асоцииране между Европейските общности и техните държави-членки, от една страна, и Бившата югославска република Македония, от друга страна [1], и по-специално членове 108, 109, 110, 111, 112 и 113 от него,като има предвид, че споразумението влезе в сила на 1 април 2004 г.,РЕШИ:Член 1ПредседателствоСъветът за стабилизиране и асоцииране се председателства на ротационен принцип за период от 12 месеца от представител на Съвета на Европейския съюз от името на Общността и нейните държави-членки, и от представител на правителството на Бившата югославска република Македония. Първият период започва на датата на първото заседание на Съвета за стабилизиране и асоцииране и завършва на 31 декември 2004 г.Член 2ЗаседанияСъветът за стабилизиране и асоцииране заседава редовно на ниво министри веднъж годишно. Специални заседания на Съвета за стабилизиране и асоцииране може да се провеждат по искане на всяка страна, по взаимно съгласие на страните.Освен ако страните не решат друго, всяко заседание на Съвета за стабилизиране и асоцииране се провежда на обичайното място за срещи на Съвета на Европейския съюз на дата, определена от двете страни.Заседанията на Съвета за стабилизиране и асоцииране се свикват заедно от секретарите на Съвета за стабилизиране и асоцииране със съгласието на председателя.Член 3ПредставителствоЧленовете на Съвета за стабилизиране и асоцииране може да бъдат представлявани, ако не могат да присъстват лично. Ако член на Съвета за стабилизиране и асоцииране желае да бъде представляван, той трябва да уведоми председателя за името на своя представител преди заседанието, на което ще бъде представляван.Представителят на член на Съвета за стабилизиране и асоцииране има всички права на представлявания член на Съвета за стабилизиране и асоцииране.Член 4ДелегацииЧленовете на Съвета за стабилизиране и асоцииране могат да бъдат придружавани от длъжностни лица.Преди всяка среща председателят се информира за състава на делегацията на всяка от страните.Представител на Европейската инвестиционна банка присъства на заседанията на Съвета за стабилизиране и асоцииране в качеството си на наблюдател, когато в дневния ред са включени въпроси, засягащи банката.Съветът за стабилизиране и асоцииране може да покани и други лица да присъстват на заседанията му с цел предоставяне на информация по определени въпроси.Член 5СекретариатПредставител на Генералния секретариат на Съвета на Европейския съюз и представител на Мисията на Бившата югославска република Македония в Брюксел действат заедно като секретари на Съвета за стабилизиране и асоцииране.Член 6КореспонденцияКореспонденцията до Съвета за стабилизиране и асоцииране се изпраща до председателя на Съвета за стабилизиране и асоцииране на адреса на Генералния секретариат на Съвета на Европейския съюз.Двамата секретари осигуряват препращането на кореспонденцията до председателя на Съвета за стабилизиране и асоцииране, и при необходимост, до другите членове на Съвета за стабилизиране и асоцииране. Разпространяваната кореспонденция се изпраща до Генералния секретариат на Комисията, до постоянните представители на държавите-членки и до Мисията на Бившата югославка република Македония в Брюксел.Съобщенията от председателя на Съвета за стабилизиране и асоцииране се изпращат до адресите на двамата секретари и се разпространяват и, при необходимост, до другите членове на Съвета за стабилизиране и асоцииране на адресите, посочени в предходния параграф.Член 7ПубличностОсвен ако не е решено друго, заседанията на Съвета за стабилизиране и асоцииране не са публични.Член 8Дневен ред на заседанията1. Председателят изготвя предварителен дневен ред за всяко заседание. Предварителният дневен ред се препраща от секретарите на Съвета за стабилизиране и асоцииране до получателите, посочени в член 6, не по-късно от 15 дни преди началото на заседанието.Предварителният дневен ред включва въпросите, относно които председателят е получил искане за включване в дневния ред, не по-късно от 21 дни преди началото на срещата. Въпреки това, в предварителния дневен ред не се включват въпроси, които не са придружени от съпътстваща документация, изпратена до секретарите, не по-късно от деня на изпращане на дневния ред.Дневният ред се приема от Съвета за стабилизиране и асоцииране в началото на всяко заседание. Към дневния ред могат да бъдат включвани допълнителни въпроси само по взаимно съгласие на двете страни.2. Председателят може, със съгласието на двете страни, да ограничи сроковете, посочени в параграф 1, за да се вземат предвид особеностите на конкретен случай.Член 9ПротоколиДвамата секретари изготвят проектопротоколи от всяко заседание.По правило, протоколите съдържат информация за всеки въпрос от дневния ред:- документация, представена на Съвета за стабилизиране и асоцииране,- становища на всеки член на Съвета за стабилизиране и асоцииране,- взетите решение и направените препоръки, съгласуваните становища и приетите заключения.Проектопротоколите се изпращат за одобрение на Съвета за стабилизиране и асоцииране. След като бъдат одобрени, протоколите се подписват от председателя и от двамата секретари. Протоколите се съхраняват в архивите на Генералния секретариат на Съвета на Европейския съюз, който действа като депозитар на документите по споразумението. Заверено копие от протоколите се изпраща на получателите, посочени в член 6.Член 10Решения и препоръки1. Съветът за стабилизиране и асоцииране взема решения и приема препоръки по общо съгласие на страните.В периода между заседанията Съветът за стабилизиране и асоцииране може да приема решения или препоръки в писмена форма, ако страните се споразумеят за това.2. Решенията и препоръките на Съвета за стабилизиране и асоцииране по смисъла на член 110 от Споразумението за стабилизиране и асоцииране, имат следните наименования "Решение" и "Препоръка", допълнени от пореден номер, дата на приемането им и описание на предметния им обхват.Решенията и препоръките на Съвета за стабилизиране и асоцииране се подписват от председателя и се заверяват от двамата секретари.Решенията и препоръките се препращат до всеки от получателите, посочени в член 6.Всяка страна може да реши да публикува решенията и препоръките на Съвета за стабилизиране и асоцииране в своето официално издание.Член 11ЕзициОфициалните езици на Съвета за стабилизиране и асоцииране са официалните езици на двете страни.Освен ако не е предвидено друго, Съветът за стабилизиране и асоцииране основава заключенията си на документи, изготвени на тези езици.Член 12РазноскиОбщността и Бившата югославска република Македония поемат разноските, направени във връзка с участието им в заседанията на Съвета за стабилизиране и асоцииране. Тези разноски обхващат разходи за персонал, пътни разходи, командировъчни разходи, пощенски и телекомуникационни разходи.Разходите, свързани с устни преводи по време на заседания, писмени преводи и разпространение на документи, се поемат от Общността, с изключение на устни и писмени преводи на или от официалния език на Бившата югославска република Македония, които се поемат от Бившата югославска република Македония. Други разноски, свързани с организирането на заседанията, се поемат от страната-домакин.Член 13Комитет по стабилизиране и асоцииране1. Създава се Комитет по стабилизиране и асоцииране с цел подпомагане на Съвета за стабилизиране и асоцииране при изпълнение на задълженията му. Комитетът по стабилизиране и асоцииране се състои от представители на Съвета на Европейския съюз и от представители на Комисията на Европейските общности, от една страна, и представители на Бившата югославска република Македония, от друга, които обикновено са старши държавни служители.2. Комитетът по стабилизиране и асоцииране подготвя заседанията и обсъжданията на Съвета за стабилизиране и асоцииране, изпълнява решенията на Съвета за стабилизиране и асоцииране и когато е уместно, по правило, осигурява непрекъснатост на отношенията по асоцииране и гладкото функциониране на Споразумението за стабилизиране и асоцииране. Комитетът по стабилизиране и асоцииране разглежда всеки въпрос, отправен до него от Съвета за стабилизиране и асоцииране, както и всеки друг въпрос, който може да възникне в ежедневното прилагане на Споразумението за стабилизиране и асоцииране. Комитетът по стабилизиране и асоцииране представя предложения и проекти на решения/препоръки за приемане от Съвета за стабилизиране и асоцииране.3. Когато Споразумението за стабилизиране и асоцииране предвижда задължение за консултиране или възможност за консултиране, тези консултации могат да се проведат в рамките на Комитета по стабилизиране и асоцииране. Консултациите могат да продължат в Съвета за стабилизиране и асоцииране, ако страните се споразумеят за това.4. Правилникът за дейността на Комитета по стабилизиране и асоцииране е приложен към настоящото решение.Съставено в Брюксел на 28 май 2004 година.За Съвета за стабилизиране и асоцииранеПредседател20040528ПРИЛОЖЕНИЕПРАВИЛНИК ЗА ДЕЙНОСТТА НА КОМИТЕТА ПО СТАБИЛИЗИРАНЕ И АСОЦИИРАНЕЧлен 1ПредседателствоКомитетът по стабилизиране и асоцииране се председателства на ротационен принцип за период от 12 месеца от представител на Европейската комисия, от името на Общността и нейните държави-членки, и от представител на правителството на Бившата югославска република Македония. Първият период започва на датата на първото заседание на Съвета за стабилизиране и асоцииране и завършва на 31 декември 2004 г.Член 2ЗаседанияКомитетът по стабилизиране и асоцииране заседава, когато обстоятелствата налагат това, по общо съгласие на страните.Всяко заседание на Комитета по стабилизиране и асоцииране се провежда по време и на място, определено от двете страни.Заседанията на Комитета по стабилизиране и асоцииране се свикват от председателя.Член 3ДелегацииПреди всяка среща председателят се информира за състава на делегацията на всяка от страните.Член 4СекретариатДлъжностно лице от Европейската комисия и длъжностно лице от правителството на Бившата югославска република Македония действат съвместно като секретари на Комитета по стабилизиране и асоцииране.Цялата кореспонденция до и от председателя на Комитета по стабилизиране и асоцииране, предвидена в настоящото решение, се препраща до секретарите на Комитета по стабилизиране и асоцииране и до секретарите и председателя на Съвета за стабилизиране и асоцииране.Член 5ПубличностОсвен ако не е решено друго, заседанията на Комитета по стабилизиране и асоцииране не са публични.Член 6Дневен ред на заседанията1. Председателят изготвя предварителен дневен ред за всяко заседание. Предварителният дневен ред се изпраща от секретарите на Комитета по стабилизиране и асоцииране до получателите, посочени в член 4, не по-късно от 15 дни преди началото на заседанието.Предварителният дневен ред включва въпросите, относно които председателят е получил искане за включване в дневния ред не по-късно от 21 дни преди началото на срещата. Въпреки това, в предварителния дневен ред не се включват въпроси, които не са придружени от съпътстваща документация, изпратена до секретарите не по-късно от деня на изпращане на дневния ред.Комитетът по стабилизиране и асоцииране може да покани на заседанията си експерти, които да предоставят информация по определени въпроси.Дневният ред се приема от Комитета по стабилизиране и асоцииране в началото на всяко заседание. Към дневния ред могат да бъдат включвани допълнителни въпроси само по общо съгласие на двете страни.2. Председателят може, със съгласието на двете страни, да ограничи сроковете, посочени в параграф 1, за да се вземат предвид особеностите на конкретен случай.Член 7ПротоколиЗа всяко заседание се изготвят протоколи, съдържащи обобщение от председателя на заключенията, постигнати от Комитета по стабилизиране и асоцииране.След като бъдат приети от Комитета по стабилизиране и асоцииране, протоколите се подписват от председателя и от секретарите и се предават на всяка от страните. Копие от протоколите се изпраща на получателите, посочени в член 4.Член 8Решения и препоръкиВ специалните случаи, в които Комитетът по стабилизиране и асоцииране е оправомощен от Съвета за стабилизиране и асоцииране съгласно член 110 от Споразумението за стабилизиране и асоцииране да взема решения или приема препоръки, тези актове имат следните наименования: "Решение" и "Препоръка", допълнени от пореден номер, дата на приемането им и описание на предметния им обхват. Решенията и препоръките се вземат с единодушното съгласие на страните.Решенията и препоръките на Комитета по стабилизиране и асоцииране се подписват от председателя и се заверяват от двамата секретари, след което се изпращат на получателите, посочени в член 4 от приложението.Всяка страна може да реши да публикува решенията и препоръките на Комитета по стабилизиране и асоцииране в официалното си издание.Член 9РазноскиОбщността и Бившата югославска република Македония поемат своите разноски, направени във връзка с участието им в заседанията на Комитета по стабилизиране и асоцииране. Тези разноски обхващат разходи за персонал, пътни разходи, командировъчни разходи, пощенски и телекомуникационни разходи.Разходите, свързани с устни преводи по време на заседания, писмени преводи и разпространение на документи, се поемат от Общността, с изключение на устни и писмени преводи на или от официалния език на Бившата югославска република Македония, които се поемат от Бившата югославска република Македония. Други разноски, свързани с организирането на заседанията, се поемат от страната-домакин.Член 10Подкомитети и специални групиКомитетът по стабилизиране и асоцииране може да създава подкомитети или специални групи, които работят под ръководството на Комитета по стабилизиране и асоцииране. След всяко свое заседание подкомитетите и специалните групи докладват на Комитета по стабилизиране и асоцииране. Комитетът по стабилизиране и асоцииране може да закрие съществуващи подкомитети или групи, да определя или изменя техните мандати или да създава други подкомитети или групи, които да го подпомагат при изпълнението на неговите правомощия. Тези подкомитети и специални групи нямат правомощия за вземане на решения.[1] ОВ L 84, 20.3.2004 г., стр. 13.--------------------------------------------------


title: 2014/17/ОВППС: Решение EUBAM Libya/2/2014 на Комитета по политика и сигурност от 14 януари 2014 година за приемане на приноса на трети държави към мисията на Европейския съюз за подкрепа за интегрирано управление на границите в Либия (EUBAM Libya)

text:
               18.1.2014

               BG

               Официален вестник на Европейския съюз

               L 14/15

         РЕШЕНИЕ EUBAM LIBYA/2/2014 НА КОМИТЕТА ПО ПОЛИТИКА И СИГУРНОСТ
   от 14 януари 2014 година
   за приемане на приноса на трети държави към мисията на Европейския съюз за подкрепа за интегрирано управление на границите в Либия (EUBAM Libya)
   (2014/17/ОВППС)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 38, трета алинея от него,
   като взе предвид Решение 2013/233/ОВППС на Съвета от 22 май 2013 г. относно мисията на Европейския съюз за подкрепа за интегрирано управление на границите в Либия (EUBAM Libya) (1), и по-специално член 10, параграф 3 от него,
   като има предвид, че:

               (1)

               Съгласно член 10, параграф 3 от Решение 2013/233/ОВППС Съветът предостави правомощия на Комитета по политика и сигурност („КПС“) да взема съответните решения относно приемането на приноса към EUBAM Libya от трети държави.

               (2)

               Командващият гражданските операции препоръча на КПС да приеме предложения от Конфедерация Швейцария принос към EUBAM Libya и да го счита за значим.

               (3)

               Конфедерация Швейцария следва да бъде освободена от финансови вноски в бюджета на EUBAM Libya,

         ПРИЕ НАСТОЯЩОТО РЕШЕНИЕ:
   Член 1
   Принос на трети държави
   1.   Приносът на Конфедерация Швейцария към мисията на Европейския съюз за подкрепа за интегрирано управление на границите в Либия (EUBAM Libya) се приема и се счита за значим.
   2.   Конфедерация Швейцария се освобождава от финансови вноски в бюджета на EUBAM Libya.
   Член 2
   Влизане в сила
   Настоящото решение влиза в сила в деня на приемането му.

      Съставено в Брюксел на 14 януари 2014 година.

            За Комитета по политика и сигурност

            Председател

         W. STEVENS

      (1)  ОВ L 138, 24.5.2013 г., стр. 15


title: Решение 2006/1007/ПВР на Съвета от 21 декември 2006 година за изменение на Решение 2001/886/ПВР на Съвета от 6 декември 2001 година за разработване на второ поколение Шенгенска информационна система (ШИС II)

text:
Важна правна забележка

|

32006D1007

Официален вестник n° L 411 , 30/12/2006 стр. 0078 - 0081 Официален вестник n° L 200 , 01/08/2007 стр. 0702 - 0703

		20061221Решение 2006/1007/ПВР на Съветаот 21 декември 2006 годиназа изменение на Решение 2001/886/ПВР на Съвета от 6 декември 2001 година за разработване на второ поколение Шенгенска информационна система (ШИС II)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за Европейския съюз, и по-специално член 30, параграф 1, букви а) и б), член 31, параграф 1, букви а) и б), и член 34, параграф 2, буква в) от него,като взе предвид предложението на Комисията,като взе предвид становището на Европейския парламент,като има предвид, че:(1) Регламент (ЕО) № 2424/2001 на Съвета от 6 декември 2001 г. за разработване на второ поколение Шенгенска информационна система (ШИС II) [1] и Решение 2001/886/ПВР на Съвета [2] представляват необходимото правно основание, което позволява включването в бюджета на Европейския съюз на необходимите бюджетни кредити за разработването на ШИС II и за изпълнението на тази част от бюджета. Решение 2001/886/ПВР и Регламент (ЕО) № 2424/2001 изтичат на 31 декември 2006 г.(2) Разработването на ШИС II ще отнеме повече време, отколкото първоначално е предвиждано, което налага наличие на бюджетни кредити след 31 декември 2006 г.(3) Вследствие на това е необходимо да бъде удължен периодът на валидност на Решение 2001/886/ПВР, така че Комисията да може да изпълни бюджета след 2006 г., за да завърши проекта за разработване на ШИС II, включително създаването на комуникационна инфраструктура.(4) Заключенията на Съвета от 29 април 2004 г. гласят, че по време на фазата на разработването на ШИС II централното звено на ШИС II ще бъде разположено във Франция, а резервно централно звено ще бъде разположено в Австрия, като бъдат изпълнени някои мерки, които ще бъдат необходими, преди звената да могат да започнат да функционират. За оперативното управление и за отговорността за връзка с Комисията по отношение на звената ще отговарят съответно Франция и Австрия.(5) Необходимо е също така на Комисията да бъде възложена отговорността за подготовката на техническото интегриране в ШИС II, по-специално на държавите-членки, които се присъединиха към Европейския съюз през 2004 г.(6) Вследствие на това Решение 2001/886/ПВР следва да бъде изменено съответно.(7) Настоящото решение не засяга приемането в бъдеще на законодателни инструменти за създаването, функционирането и използването на ШИС II.(8) Обединеното кралство участва в настоящото решение в съответствие с член 5 от Протокола за интегриране на достиженията на правото от Шенген в рамките на Европейския съюз, приложен към Договора за ЕС и към Договора за ЕО, и член 8, параграф 2 от Решение 2000/365/ЕО на Съвета от 29 май 2000 г. относно искането на Обединеното кралство Великобритания и Северна Ирландия да участва в някои разпоредби от достиженията на правото от Шенген [3].(9) Ирландия участва в настоящото решение в съответствие с член 5 от Протокола за интегриране на достиженията на правото от Шенген в рамките на Европейския съюз, приложен към Договора за ЕС и към Договора за ЕО, и с член 5, параграф 1 и член 6, параграф 2 от Решение 2002/192/ЕО от 28 февруари 2002 г. относно искането на Ирландия да участва в някои разпоредби от достиженията на правото от Шенген [4].(10) По отношение на Исландия и Норвегия настоящото решение представлява развитие на разпоредбите на достиженията на правото от Шенген по смисъла на споразумението между Съвета на Европейския съюз и Република Исландия и Кралство Норвегия за асоцииране на тези две държави при изпълнението, прилагането и развитието на достиженията на правото от Шенген, които попадат в областта, посочена в член 1, буква Ж) от Решение 1999/437/ЕО на Съвета [5] относно определени условия по прилагането на посоченото споразумение.(11) По отношение на Швейцария настоящото решение представлява развитие на разпоредбите на достиженията на правото от Шенген по смисъла на споразумението, подписано между Европейския съюз, Европейската общност и Конфедерация Швейцария относно асоциирането на Конфедерация Швейцария при прилагането, изпълнението и развитието на достиженията на правото от Шенген, които попадат в обхвата на член 1, буква Ж) от Решение 1999/437/ЕО, във връзка с член 4, параграф 1 от Решение 2004/849/ЕО на Съвета [6] относно подписването от името на Европейския съюз и относно временното прилагане на някои разпоредби на посоченото споразумение.РЕШИ:Член 1Решение 2001/886/ПВР се изменя, както следва:1. В член 2 се добавя следното изречение:"Разработването се състои от подготовката на техническото интегриране в ШИС II, по-специално на държавите-членки, които се присъединиха към Европейския съюз през 2004 г."2. Създава се следния член:"Член 4А1. Без да се засяга отговорността на Комисията за разработването на ШИС II, централното звено на ШИС II е със седалище в Страсбург (Франция), а резервното централно звено — в Sankt Johann im Pongau (Австрия) по време на разработването на системата.2. Франция и Австрия осигуряват подходяща инфраструктура и средства за поемане съответно на централното звено и на резервното централно звено по време на разработването на системата.3. Националните органи, осигуряващи инфраструктурата и средствата по параграф 2, могат да получат субсидия от Общността за подготовката и поддръжката на терена или за предоставяне на други услуги, необходими за поемането на домакинството на ШИС II по време на нейното разработване."3. В член 7, втора алинея се изменя, както следва:"То изтича на 31 декември 2008 г."Член 2Настоящото решение поражда действие на деня след публикуването му в Официален вестник на Европейския съюз.Съставено в Брюксел 21 декември 2006 година.За СъветаПредседателJ. Korkeaoja[1] ОВ L 328, 13.12.2001 г., стр. 4.[2] ОВ L 328, 13.12.2001 г., стр. 1.[3] ОВ L 131, 1.6.2000 г., стр. 43.[4] ОВ L 64, 7.3.2002 г., стр. 20.[5] ОВ L 176, 10.7.1999 г., стр. 31.[6] ОВ L 368, 15.12.2004 г., стр. 26.--------------------------------------------------